**Kollekttale og kort præsentation af ELN**

***Først*** *er der herunder nogle korte stikord om, hvad ELN er. Du kan bruge dem før en indsamling.*

***Derefter*** *følger til din orientering lidt mere fyldig information, som du kan tage med i kollekttalen,
hvis du vil.*

***Til sidst*** *er der et afsnit med 3 gode grunde til at blive medlem af ELN, hvis du har mulighed for at informere om ELN og opfordre til at blive medlem.*

**Kollekttale – det kan du sige**

**Hvad er ELN?**

* ELN et netværk, som samler menigheder og enkelte mennesker, der ønsker at holde fast i klassisk bibelsk kristendom.
* ELN vil inspirere og opmuntre kristne uanset, hvilken menighed de kommer i.
* ELN vil være en tydelig stemme, der taler, så det bliver hørt i kirke og samfund.

**Hvorfor er der brug for ELN?**ELN’s formand, Jens Lomborg, har sagt det sådan:

*Vi har et valg i den nuværende åndskamp i Danmark.*

*Vi kan vælge passivitet og mismod og klagesang, når vi ser afkristningen sprede sig i det danske land og folk. Eller vi kan vælge – i tillid til Gud – at lægge planer for, hvordan børn, unge og voksne skal vokse i tillid til Bibelen, i kærlighed til mennesker og i forventning til, at Gud går med os i Åndens kraft.*.

**Hvorfor skal du støtte ELN**

* Mener du ,at tro og kirke skal bygge på Bibelen
* Mener du, at det f.eks. er vigtigt at holde fast i, at mennesker er skabt som mand og kvinde
* Mener du, at ELN skal stå frem med bibelske sandheder i kirke og samfund

*Hvis du kan sige ja til det, så er ELN en sag, du kan støtte.*

**Værd at vide om ELN – uddybende stikord**

**ELN er et netværk**ELN et netværk, som samler, inspirerer og udruster lutherske kristne uanset deres tilknytning til sogne-, valg- eller frimenigheder.

**ELN er født af nød for kirken**

Formået med ELN er at fastholde klassisk bibelsk kristendom i kirke og samfund. Derfor blev ELN dannet i 2006, som et modsvar til den kirkelige situation og med et ønske om en fælles platform for bibeltro kristne. Ved dannelsen blev netværkets grundlag formuleret i *Odenseerklæringen* (den ligger på luthersk-netvaerk.dk)

**ELN samler bredt**Alle**,** der kan tilslutte sig *Odenseerklæringen*, kan blive en del af netværket – uanset tilhørsforhold i øvrigt. ELN er et supplement til eksisterende foreninger og organisationer.

**ELN er også et netværk af menigheder**ELN’s menighedsnetværk, M-netværket, er et netværk af menigheder og grupper, som deler erfaringer og inspiration.

Menighedsnetværket har fokus på praktisk kristenliv og menighedsliv gennem kurser og konferencer, ressourcer på hjemmesiden, nyheder og blogs.

**ELN tilbyder vejledning og tilsyn**ELN tilbyder vejledning og tilsyn for menigheder, menighedslignende grupper og for præster og menighedsledere.

**ELN ønsker at være en stemme i kirke og samfund**ELN ønsker at være en stemme som aktualiserer bibelske sandheder i kirke og samfund. Derfor deltager repræsentanter fra ELN i den offentlige debat på eget initiativ og efter henvendelse fra pressen.

**3 gode grunde til at blive medlem af ELN**

1. **Tag medansvar**- hvis du deler ønsket om at bevare kirken på Bibelens grund
2. **Giv ELN større slagkraft**- ELN taler med større vægt, jo flere vi er
3. **Vær en del af et bredt bibeltro kirkedanmark**- Gå med bevidstheden om, at vi er mange på tværs af organisation

**ELN kan også være din stemme!**

**Du kan tilmelde dig på luthersk-netvaerk.dk**